ICN เคาะราคา IPO ที่ 1.84 บาท/หุ้น พร้อมเข้าเทรด 15 ก.ย.นี้
ICN เคาะราคาขาย IPO ที่ 1.84 บาท/หุ้น เปิดจอง 8,11-12 ก.ย.60 เข้าเทรด 15 ก.ย.นี้ 
6 ก.ย. 2560

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN กำหนดราคาเสนอขายหุ้นสามัญเพิ่มทุนต่อประชาชนทั่วไปครั้งแรก (IPO) จำนวน 120 ล้านหุ้น ที่ราคาหุ้นละ 1.84 บาท โดยจะเปิดให้จองซื้อในช่วงระหว่างวันที่ 8 และ 11-12 ก.ย.นี้ และคาดว่าจะนำหุ้นเข้าทำการซื้อขายในตลาดหลักทรัพย์ เอ็ม เอ ไอ (mai) ในวันที่ 15 ก.ย.
อนึ่ง ICN เป็นผู้ประกอบธุรกิจให้บริการรับเหมาวางระบบสื่อสารโทรคมนาคมแบบครบวงจรโดยใช้อุปกรณ์จากผู้ผลิตชั้นนำจากต่างประเทศ ไม่ว่าจะเป็น Nokia Alcatel-Lucent และ Huawei เป็นต้น รวมทั้งยังจัดจำหน่ายอุปกรณ์เพื่อใช้ทดแทน และให้บริการบำรุงรักษาโครงข่ายระบบสื่อสารโทรคมนาคม
โดย บริษัทแต่งตั้งให้ บล.ฟินันเซีย ไซรัส ที่ปรึกษาทางการเงิน เป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนของ ICN พร้อมด้วยผู้ร่วมจัดจำหน่ายและรับประกันการจำหน่าย ประกอบด้วย บล.ซีไอเอ็มบี (ประเทศไทย) ,บล.เคจีไอ (ประเทศไทย) บล.เอเซีย พลัส และ บล.อาร์เอชบี (ประเทศไทย)